เกือบมีเพศสัมพันธ์กับแฟนแต่ไม่ได้สอดใส่แต่มีการไปโดนกันของอวัยวะเพศด้วยความกลัวจึงกินยาคุมฉุกเฉินไปทำให้ประจำเดือนของเดือนนั้นมามากกว่าปกติและหลังจากนั้นก็มีเพศสัมพันธ์กับแฟนโดยการใส่ถุงยางทุกครั้งแต่เดือนนี้ประจำเดือนมาน้อยผิดปกติและหมดไวกว่าปกติมีโอกาสจะท้องหรือเปล่าประจำเดือนมาน้อยเป็นเพราะอะไรตอนนี้เครียดมากค่ะคิดไปเองเยอะมากรบกวนคุณด้วยนะคะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ดังนั้น หากประจำเดือนมาผิดปกติไป คือไม่ได้มาในช่วงวันที่ที่ควรจะมา มาปริมาณน้อยมากหรือมาเพียง 1-2 วัน เลือดที่ออกอาจไม่ใช่ประจำเดือนก็ได้ เช่น อาจเป็นเลือดออกช่วงไข่ตก หรือเป็นเลือดล้างหน้าเด็ก หรือเกิดจากการทำงานของรังไข่ที่ผิดปกติจากยาคุมฉุกเฉิน ดังนั้น อาจต้องลองตรวจหาการตั้งครรภ์ดูหลังจากมีเพศสัมพันธ์ไปแล้วประมาณ 2 สัปดาห์ด้วยค่ะแต่หากเลือดที่ออก อยู่ในช่วงวันที่ที่ประจำเดือนควรจะมา และออกมานาน 2-7 วัน เลือดดังกล่าวก็น่าจะเป็นประจำเดือนด้ ส่วนการที่เลือดทีปริมาณน้อยกว่าปกติ อาจเกิดจาก เช่น การมีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้น